# *Csongrád Város Jegyzőjétől „M”*

**Száma:** Pü/30-1/2023.

**Témafelelős:** Kruppa István irodavezető

## Előterjesztés

**Csongrád Városi Önkormányzat Képviselő-testület**

**2023. október 26-ai ülésére**

***Tárgy:*** *Csongrád Városi Önkormányzat 2024-2027. évekre vonatkozó stratégiai ellenőrzési terve és a 2024. évi belső ellenőrzési terve.*

# Tisztelt Képviselő-testület!

Csongrád Város Képviselő-testülete által a 2019. december 19-ei Képviselő-testületi ülésen elfogadott stratégiai ellenőrzési terv 2023. évben lejár.

A 2024. évtől kezdődő négy éves időszakra szükséges új stratégiai tervet készíteni.

A 370/2011. (XII. 31.) Korm. rendelet - a költségvetési szervek belső kontrollrendszeréről és belső ellenőrzéséről – **29. §** (1) bekezdésében meghatározottak alapján „Az ellenőrzési munka megtervezéséhez a belső ellenőrzési vezető **kockázatelemzés alapján** – az államháztartásért felelős miniszter által közzétett módszertani útmutató figyelembevételével – stratégiai ellenőrzési tervet és éves ellenőrzési tervet készít, amelyeket a **költségvetési szerv vezetője hagy jóvá.”**

A 30. § (1) bekezdésében foglaltak szerint „A **belső ellenőrzési vezető stratégiai ellenőrzési tervet készít**, amely – összhangban a szervezet hosszú távú céljaival – meghatározza a belső ellenőrzésre vonatkozó stratégiai fejlesztéseket a következő négy évre, és az alábbiakat tartalmazza:

*a)* a hosszú távú célkitűzéseket, stratégiai célokat;

*b)* a belső kontrollrendszer általános értékelését;

*c)* a kockázati tényezőket és értékelésüket;

*d)* a belső ellenőrzésre vonatkozó fejlesztési és képzési tervet;

*e)* a szükséges erőforrások felmérését elsősorban a létszám, képzettség, tárgyi feltételek tekintetében;

*f)* az *a)–c)* pont alapján meghatározott ellenőrzési prioritásokat és az ellenőrzési gyakoriságot.”

A 7. § (1) bekezdésében foglaltak szerint „A **költségvetési szerv vezetője** köteles integrált **kockázatkezelési rendszert** működtetni.

(2) Az (1) bekezdésben előírt tevékenység során **fel kell mérni és meg kell állapítani** a költségvetési szerv tevékenységében rejlő és szervezeti célokkal összefüggő kockázatokat, valamint meg kell határozni az egyes kockázatokkal kapcsolatban szükséges intézkedéseket, valamint azok teljesítésének folyamatos nyomon követésének módját.”

A stratégiai terv és az éves ellenőrzési program elkészítéséhez szükség van a **költségvetési szervek vezetője által felmért kockázatok meghatározására**, melyet külön táblázatba foglaltunk:

1. Kockázatelemzés 2024-2027. az ellenőrzési stratégiai terv elkészítéséhez. Ebben a dokumentumban szerepelnek az ellenőrizendő költségvetési szervek és az ellenőrzés tárgya, valamint az ellenőrzések évei.

2

1. Kockázatelemzés a 2024. évi ellenőrzési programhoz. Ebben a táblázatban szerepelnek a stratégiai tervben meghatározott ellenőrzések, valamint a kockázatelemzés alapján javasolt ellenőrzések.

Az ellenőrzési programot 2023. november 15-i határidővel kellett elkészíteni a belső ellenőrzési vezetőnek, melyet a Képviselő-testületnek jogszabály alapján december 31-ig kell elfogadnia.

A belső ellenőr a költségvetési szervek belső kontrollrendszeréről és belső ellenőrzésről szóló 370/2011. (XII.31.) Korm. rendelet alapján, a kockázatelemzések adatait figyelembe véve elkészítette Csongrád Városi Önkormányzat:

1. 2024. évi belső ellenőrzési tervét és a kapcsolódó időrendi táblázatot,
2. 2024-2027. évekre vonatkozó stratégiai tervet.

A belső ellenőrzési tevékenység során szabályszerűségi és pénzügyi ellenőrzéseket kell végezni.

Az önkormányzat polgármesteri hivatalának, költségvetési intézményeinek és gazdasági társaságainak belső ellenőrzését Sziveri-Gajdán Lejla látja el megbízási jogviszonyban.

Kérem a Tisztelt Képviselő-testületet, hogy a 2024-2027. évekre vonatkozó stratégiai ellenőrzési tervet és a 2024. évi belső ellenőrzési tervet az előterjesztés melléklete szerint fogadja el.

**Határozati javaslat**

Csongrád Városi Önkormányzat Képviselő-testülete megtárgyalta a 2024-2027. évekre vonatkozó stratégiai ellenőrzési és a 2024. évi belső ellenőrzési tervre vonatkozó előterjesztést, azt az előterjesztés mellékletei szerint elfogadja.

*Határidő:* folyamatos

*Felelős:* Dr. Juhász László jegyző

 Sziveri-Gajdán Lejla belső ellenőr

Erről jegyzőkönyvi kivonaton értesítést kap:

1. Képviselő-testület tagjai,

2. Bedő Tamás polgármester

3. Dr. Juhász László jegyző

4. Sziveri-Gajdán Lejla belső ellenőr

5. az érintett intézmények, gazdasági szervezetek vezetői

Csongrád, 2023. október 17.

Dr. Juhász László

 jegyző